पिछले पन्द्रह वर्षों में गुजरात में दलितों पर हुए अत्याचारों की संख्या खुद इसकी गवाह है। आधुनिकता और विकास के मॉडल का चेहरा ओढ़े गुजरात का इतिहास मानवीय क्रूरता का रक्तरंजित इतिहास रहा है। 2002 के सांप्रदायिक दंगे में गुजरात हजारों निरीह लोगों के क़त्ल की कत्लगाह बना दिया था। राजनीति पर धर्म के कब्ज़ाकरण के भयंकर परिणाम कितने भयानक अमानवीय हो सकते है, यह गुजरात के सांप्रदायिक दंगों में हुई मानव हिंसा ने देश को दिखा दिया। साम्प्रदायिक और जाति दंगों का कहर सबसे अधिक हाशिये के वर्ग पर ही टूटता है क्योंकि राज्य तंत्र स्वार्थवश सवर्णों के हाथों की कठपुतली बने रहना चाहता है, दलित, आदिवासी, महिलाएं और अल्पसंख्यकों के प्रति राज्य तंत्र नृशंस रवैया अपना लिया है।